— Зараз большасць нафтаздабываючых прадпрыемстваў заходняга Казахстана кантралюе кітайскі капітал, ім належыць больш за 50% акцый. Прычым гэта дзяржаўны кітайскі капітал, а не прыватны. Па словах апазіцыі, кітайскія дзяржаўныя менеджары кепска ведаюць працоўнае заканадаўства нашай краіны і ўсталёўваюць свае парадкі і ўмовы аплаты працы, накіраваныя на максімальную эксплуатацыю нанятых працоўных. Так, галоўны ініцыятар крымінальнай справы супраць прафсаюзнага юрыста Наталлі Сакаловай у Жанаазене быў Юань Му, сябра Камуністычнай партыі Кітая.